PATVIRTINTA

Vilniaus Jono Pauliaus II progimnazijos

direktoriaus 2023 m. rugsėjo 28 d.

įsakymu Nr. 1.4./V-121

**VILNIAUS JONO PAULIAUS II PROGIMNAZIJOS SOCIALINĖS-PILIETINĖS VEIKLOS VYKDYMO TVARKA**

**I SKYRIUS**

**BENDROSIOS NUOSTATOS**

1. Socialinės-pilietinės veiklos vykdymo tvarka (toliau - Tvarka) reglamentuoja Vilniaus Jono Pauliaus II progimnazijos (toliau - Progimnazija) mokinių socialinę-pilietinę veiklą 5-8 klasėse.
2. Socialinė-pilietinė veikla yra neatskiriama bendrojo pagrindinio ugdymo dalis, įtraukiama į Progimnazijos ugdymo planą.
3. Organizuojant socialinę-pilietinę veiklą, atsižvelgiama į mokinių amžiaus tarpsnių ypatumus, Progimnazijos bendruomenės tradicijas, pilietiškumo ugdymo, kultūrinės ir socializacijos programas.

**II SKYRIUS**

**SOCIALINĖS - PILIETINĖS VEIKLOS ORGANIZAVIMO TVARKA**

1. Socialinę-pilietinę veiklą atlikti 5-8 klasių mokiniams yra privaloma.
2. Socialinė-pilietinė veikla įgyvendinama atsižvelgiant į pilietiškumo ugdymą, progimnazijos bendruomenės tradicijas, vykdomus projektus ir pan. Organizuojant socialinę-pilietinę veiklą, mokiniui numatyta galimybė atlikti ją savarankiškai arba grupelėmis, bendradarbiaujant su asociacijomis, savivaldos institucijomis ir kt. Socialinės veiklos kryptys - , socialinė - pilietinė, kultūrinė, ekologinė, projektinė ir darbinė (pagalba Progimnazijai).
3. Per 2023-2024 mokslo metus socialinei-pilietinei veiklai progimnazijoje skiriama: 6, 8 klasėse - ne mažiau kaip 10 valandų, 5, 7 klasėse - ne mažiau kaip 20 valandų.
4. Per 2024-2025 mokslo metus socialinei-pilietinei veiklai progimnazijoje skiriama ne mažiau kaip 20 valandų visose klasėse.
5. Socialinę-pilietinę veiklą koordinuoja direktoriaus pavaduotojai ugdymui.
6. Socialinę-pilietinę veiklą organizuoja atsakingi asmenys: klasių vadovai, dalykų mokytojai, socialiniai pedagogai, mokinių tėvai (globėjai, rūpintojai).
7. Socialinės-pilietinės veiklos apskaita vykdoma elektroniniame dienyne ir mokinio individualiame socialinės veiklos pase (Priedas 1).
8. Mokiniai savo socialinės-pilietinės veiklos įrašus Socialinės-pilietinės veiklos pase kaupia patys ir pusmečio pabaigoje veiklos pažymas pateikia klasės vadovui.
9. Du kartus per mokslo metus (2 savaitės iki 1 pusmečio pabaigos ir 2 savaitės iki 2 pusmečio pabaigos) klasių vadovai suskaičiuoja mokinių socialinės-pilietinės veiklos trukmę.
10. Apskaitą vykdo klasės vadovai. Pasibaigus mokslo metams, suskaičiuoja socialinės- pilietinės veiklos trukmę ir nurodo valandų skaičių (pvz. 20 val.). Klasės socialinės-pilietinės veiklos ataskaitą pristato kuruojančiam direktoriaus pavaduotojui ugdymui.
11. Mokinius, nesurinkusius reikiamo valandų skaičiaus, likus 2 savaitėms iki mokslo metų pabaigos, klasės vadovas nukreipia tuo metu Progimnazijai svarbiai socialinei-pilietinei veiklai (klasės vadovas iki to laiko apie tokius mokinius informuoja kuruojantį vadovą).
12. Mokinys, neatlikęs Progimnazijos ugdymo plane numatytos socialinės-pilietinės veiklos ar/ir nustatytu laiku nepristatęs socialinės-pilietinės veiklos paso, nėra keliamas į aukštesnę klasę.

**III SKYRIUS**

**MOKYKLOS SIŪLOMOS SOCIALINĖS- PILIETINĖS VEIKLOS KRYPTYS**

1. Socialinė veikla:
	1. socialinė - pilietinė veikla Progimnazijoje, dalyvavimas Progimnazijos mokinių savivaldos darbe;
	2. pagalba kitiems mokiniams (turintiems mokymosi sunkumų);
	3. socialinė - pilietinė veikla už Progimnazijos ribų (savanorystė vaikų dienos centruose; bendradarbiavimas su seniūnijos vaikų darželiais, mokyklomis, kitomis institucijomis).
2. Pilietinė veikla:
	1. Pilietinių iniciatyvų organizavimas;
	2. Dalyvavimas pilietinėse akcijose;
	3. Veikla mokinių taryboje;
	4. Progimnazijos atstovavimas visuomeninėje veikloje.
3. Kultūrinė veikla:
	1. darbas Progimnazijos bibliotekoje;
	2. Progimnazijos atstovavimas visuomeninėje ir bendruomenės veikloje (dalyvavimas olimpiadose, miesto kultūriniuose, sporto ir kituose renginiuose);
	3. savanoriškas darbas Progimnazijoje ne pamokų metu (sporto varžybų, renginių organizavimas, vedimas, parodų rengimas, pagalba organizuojant išvykas ir kt.);
4. Ekologinė veikla:
	1. Progimnazijos teritorijos priežiūra ir tvarkymas;
	2. kapinių tvarkymas, žaliųjų plotų tvarkymas;
	3. dalyvavimas ekologiniuose projektuose bei akcijose.
5. Projektinė veikla:
	1. dalyvavimas pilietinio ugdymo, prevenciniuose, socialiniuose, sveikatos ugdymo projektuose.
6. Darbinė (pagalba Progimnazijai) veikla:
	1. kabinetų, kitų Progimnazijos patalpų priežiūra ir tvarkymas;
	2. dekoracijų ruošimas, patalpų apipavidalinimas;
	3. Progimnazijos interjero, edukacinių aplinkų kūrimas ir atnaujinimas.
7. kitos, Tvarkoje nenumatytos, veiklos, atitinkančios socialinės veiklos kriterijus.
8. Socialinės - pilietinės veiklos atlikimą už Progimnazijos ribų patvirtina atitinkama įstaiga, pateikdama raštą su atsakingo asmens parašu arba pažymėdama atliktą veiklą mokinio socialinės- pilietinės veiklos pase.

**IV SKYRIUS**

**BAIGIAMOSIOS NUOSTATOS**

1. Klasių vadovai mokslo metų pradžioje mokinius pasirašytinai supažindina su socialinės - pilietinės veiklos vykdymo tvarka Progimnazijoje.
2. Socialinę - pilietinę veiklą koordinuoja direktoriaus pavaduotojai ugdymui.
3. Patvirtintas aprašas skelbiamas Progimnazijos interneto svetainėje.
4. Mokinys turintis patenkinamus visų atitinkamos ugdymo programos dalykų, nurodytų ugdymo plane, metinius įvertinimus ir atlikęs socialinę-pilietinę veiklą yra laikomas baigusiu pagrindinio ugdymo I dalies programą ir gauna pagrindinio ugdymo I dalies programos baigimo pažymėjimą.
5. Tvarka, esant būtinybei, bendru sutarimu gali būti peržiūrėta, koreguojama direktoriaus įsakymu.

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_